"Noħolqu Pedament Sod Għal Uliedna" Jikteb id-Deputat Laburista Ray Abela L-iżvilupp sostenibbli jibda u jispiċċa bin-nies, u huwa għal dan il-għan illi rridu niżguraw li l-ġenerazzjonijiet futuri jkollhom opportunitajiet daqsna jew aħjar minna. Huwa għalhekk li għandna obbligu li ntejbu l-benesseri ta' wliedna u wlied uliedna f'dak li jirrigwarda l-ugwaljanza, ambjent naturali f'saħħtu, u ekonomija b'saħħitha, ekoloġika, u inklużiva. Mhuwiex koincidenza li l-mitt idea proposta mill-Partit Laburista jisħaq fuq miżuri li joħolqu pedament sod għal-futur ta' wliedna. Il-proposti mressqa fil-mitt idea tal- Partit Laburista jirriflettu is-sentiment Ewropew u lokali fuq l-obbligu li nissalvagwardjaw il-futur ta' wliedna. Tassew, għandna obbligu lejn il-ġenerazzjoni t'għada li jgħixu f'ambjent nadif. Mhijiex koincidenza li l-Unjoni Ewropea riċentament resqet Patt Ekoloġiku Ewropew, pakkett ambizzjuż ta' miżuri biex innaqqsu l-emissjonijiet tal-gassijiet serra tagħna għal żero netti filwaqt li niżguraw soċjetà ġusta, b'saħħitha u prospera għall-ġenerazzjonijiet futuri. Huwa wkoll lejn dan il-għan illi l-President tal-Kummissjoni, Ursula von der Leyen, ricentament ħabbret il-ħolqien ta' Garanzija Ewropea għat-Tfal. L-istess għan għandu l-Pjan ta' Azzjoni għall-Edukazzjoni Diġitali (2021-2027). L-edukazzjoni aċċessibbli għal kulħadd jibqa' prinċipju kardinali għall-Partit Laburista. Ghaldaqstant, il-gvern hadem tul dawn is-snin biex jara li pajjizna verament ikollu vizjoni cara ghal-futur t' ghada. Il-Qafas għall- Strateġija għall-Edukazzjoni f'Malta (2014 – 2024), L-Strategija Nazzjonal Għal Wara L-Pandemija kif ukoll diversi dokumenti u inizjattivi oħra ghandhom l-għan li joħolqu struttura sostenibbli għal ġenerazzjoni t'għada. Però l-Gvern Laburista jħoss li aktar irid isir biex nilhqu dan il-għan. Huwa għalhekk li fil-mitt idea il-Partit Laburista jinsisti fuq il-bżonn li uliedna jkollhom esperjenza edukattiva pożittiva, li temanċipahom b'għodod analitiċi u kritiċi, u li tħeġġiġhom ikomplu jfittxu edukazzjoni ta' kwalità matul il-kumplament ta' ħajjithom. Biex nilħqu dan l-objettiv, id-dokument jisħaq fuq il-bżonn li nsaħħu l-inċentivi sabiex iż-żgħażagħ kollha jkunu mħeġġa jibqgħu fl-edukazzjoni lil hinn mill-età obbligatorja ta' sittax-il sena. Permezz tal-mitt idea qed nishqu ukoll fuq il-bzonn li-inqarrbu aktar lit-tfal lejn l-arti, il-kultura, ix-xjenza, l-isports u l-edukazzjoni ċivika minn età żgħira u ninkuraġġixxu aktar l-attiviżmu fil-komunità. Qed nipproponu li ssir diskussjoni nazzjonali fuq riforma dwar il-homework u l-ħin liberu tat-tfal. Permezz ta' dan id-dokument qed ninsistu fuq il-bżonn ta' sistema edukattiva tajba li tiddependi mill-investiment kontinwu kif ukoll fil-bzonn li insostnu l-kreattività u l-innovazzjoni. Permezz ta' dan id-dokument qed naraw ukoll li nsaħħu l-assistenza individwali lil studenti b'diffikultajiet fit-tagħlim u nżidu l-opportunitajiet ta' tagħlim vokazzjonali. L-ġenerazzjoni t'għada hija prijorità għalija wkoll u dan ngħidu bħala, individwu, bħala missier u bħala ċittadin Malti. Kien għalhekk li riċentament nedejt il-proġett Robotica. Ir-rispons tan-nies li attendew bi ħġarhom għall-ewwel sezzjoni li saret fil-pjazza taż-Żejtun nhar it-Tnejn li għadda huwa indikattiv kemm hemm għatx għal aktar għarfien u kemm hemm ir-rieda mil-poplu biex itejjeb l-għodda li ser imexxuh fil-Malta t'għada. Irrid li tassew pajjiżi jassigura il futur ta' wlied il familji Maltin u Għawdxin. Għaldaqstant, hija prijorità fil-vjagg politiku tiegħi li inkompli nikkontribwixxi fit-tfassil u l-binja tal-Malta t'għada. Huwa għalhekk li fix-xhur u s-snin li gejjin ser inkompli nikkontribwixxi b'mod attiv biex il-mitti idea ma jkunux biss kliem fieragħ imma tassew dak li jagħmel mill-Partit Laburista l-għażla naturali għall-Maltin u l-Għawdxin fl-għażla ghat-tmexxija ta' pajjiżna.